laion/Wikipedia-Exotic huggingface dataset:
מנואל פריירה

מנואל פריירה (בספרדית: Manuel Ferreira;‏ 22 באוקטובר 1905 – 29 ביולי 1983) היה כדורגלן ומאמן ארגנטינאי, ששיחק בעמדת החלוץ. היה הקפטן של נבחרת ארגנטינה בסוף שנות העשרים של המאה ה-20 ובמונדיאל 1930. פריירה התחיל את הקריירה בקבוצת הנוער טרנקה לאוקן ממקום הולדתו. משם המשיך לקריירה מקצוענית באסטודיאנטס שם שיחק בעמדת החלוץ המרכזי והיווה חלק מקו ההתקפה הזכור בכינויו ה"לוס פרופסורים" יחד עם אלחנדרו סקופלי, אנריקה גואיטה, אלברטו זוזאיה ומיגל אנחל לאורי. פריירה כבש בסך הקריירה שלו בה 100 שערים וממוקם במקום ה-6 בטבלת הכובשים בהיסטוריה. בעונה האחרונה הלא רשמית בארגנטינה סיים כסגן ב-1930 ובעונה אחר כך ב-1931 הם סיימו במקום השלישי כשהקבוצה כבשה 104 שערים והייתה לפוריה ביותר בתחרות. בשנת 1933 עבר לשנתיים לריבר פלייט ואז חזר לקדנציה שנייה באסטודיאנטס לפני שפרש. במדי נבחרת ארגנטינה היה לקפטן שלה בסוף שנות העשרים של המאה ה-20. הופעת הבכורה שלו הגיעה ביולי 1927 נגד אורוגוואי במתכונת גביע ניוטון. באותה שנה זכה עימה בקופה אמריקה כשכבש צמד בטורניר ב-1–5 נגד פרו המארחת. השער הראשון נגדם נכבש כעבור 50 שניות בלבד ובכך הוא אחד הכובשים המהירים ביותר בתולדות הנבחרת. בשנת 1928 הם זכו במדליית כסף באולימפיאדת אמסטרדם ופריירה כבש 6 שערים וסיים במקום השני במלכות השערים אחרי חברו לקבוצה, דומינגו טראסקוני, שכבש 11 שערים. במשחק הגמר נגד אורוגוואי השווה את התוצאה ל-1–1 וכך הוא נגמר גם לאחר הארכה. במשחק חוזר הם הפסידו להם 2–0 והפסידו את מדליית הזהב. בשנת 1929 פריירה זכה פעם נוספת בקופה אמריקה כשהוא כובש צמד ב-1–4 נגד פרגוואי ועוד אחד ב-0–2 על אורוגוואי. הוא הנהיג אותה במונדיאל הראשון ב-1930 והם הגיעו עד לגמר בו הפסידו 4–2 למארחת אורוגוואי. פריירה עשה בסך הכל במדיה 21 הופעות וכבש 11 שערים. עם פרישתו ממשחק עבד בתור שדרן משחקי כדורגל ברדיו וכתב טור דעה בעיתון הארגנטינאי קלרין ואל דיה. בנוסף לכך היה גם כתב ועיתונאי בכמה טורנירי מונדיאל. בשנת 1983 פריירה נפטר בגיל 77 בבית החולים בברצלונה לאחר שחלה בסרטן. כמחווה והוקרה על הקריירה הספורטיבית שלו זכה שמשנת 1991 רחוב במקום הולדתו יקרא על שמו. נבחרת ארגנטינה סגנית גביע העולם: 1930 קופה אמריקה (2): 1927, 1929 מדליית כסף באולימפיאדה: 1928 אישיים השחקן המצטיין בקופה אמריקה: 1929 פריירה עם ה"לוס פרופסורים" פריירה (מקדימה, שלישי מימין) עם נבחרת ארגנטינה בשנת 1929 מדיה וקבצים בנושא מנואל פריירה בוויקישיתוף מנואל פריירה, באתר Transfermarkt מנואל פריירה, באתר National Football Teams מנואל פריירה, באתר FootballDatabase.eu
נעמי בלוך-פורטיס

נעמי בלוך פורטיס (נולדה ב-8 באפריל 1962) היא מנהלת להקת בת שבע לשעבר, רקדנית מחול, ומנהלת פרויקטים של מחול. מנהלת כללית של פסטיבל "מקודשת" ירושלים. נעמי בלוך נולדה במושב בית יצחק להורים שעלו מגרמניה. אביה, ורנר בלוך, עלה ב-1947, גויס, ונפצע בראשו מכדור ירדני. במהלך אשפוזו בבית החולים פגש מתנדבת צעירה, רותי חפר, ילידת ברלין, שבאה לארץ בת שנה, לפני מלחמת העולם השנייה, והם נישאו. עשור אחרי בנם הבכור, אורי, נולדה נעמי. למדה מחול מודרני בנתניה, ורקדה בלהקתה של רנה שינפלד עד 1986. ב-1987 הקימה בבלגיה, עם אבי קייזר, את להקת בלו ראן דאנס, שפעלה כשלוש שנים. עם שובה לישראל פרשה מפעילות כרקדנית. בשנת 1990, החלה את דרכה בלהקת בת-שבע, תחילה כעוזרת של אוהד נהרין, ובשנים 1998–2009 הייתה מנכ"לית ומנהלת אמנותית שותפה של הלהקה. בניהולה, פותחו במסגרת הלהקה פרויקט פוּרוֹ (2006) שעלה בשוודיה ובנמל תל אביב, ופאזה מורגנה (2005) בפארק תמנע, בשיתוף חברת ישרוטל, וכן פרויקטים למען הקהילה. היא יזמה הקמת אגודות ידידים ללהקה בארצות הברית ובאוסטרליה והרחיבה את מעגלי התמיכה בלהקה בישראל. שימשה יועצת המחול של פסטיבל ישראל ויו"ר הוועדה האמנותית בתחרות המחול הבין-לאומית של מרכז סוזן דלל. הייתה חברת בהנהלה הציבורית של מרכז סוזן דלל, בוועד מנהל של בית הספר סם שפיגל לקולנוע ולטלוויזיה, בוועדה המייעצת לסל תרבות ארצי ועוד. משנת 2011, מכהנת כמנכ"לית שותפה של עמותת עונת התרבות בירושלים. הייתה מנהלת המקצועית של הקורס לניהול תרבות ואמנות במסגרת להב פיתוח מנהלים בפקולטה לניהול באוניברסיטת תל אביב. פורטיס היא המנהלת הכללית של "מקודשת", ארגון תרבות המבוסס בירושלים, אשר מקיים פסטיבל אומנות שנתי. הייתה נשואה לזמר רמי פורטיס ולהם שני ילדים. נעמי בלוך פורטיס, באתר להקת בת שבע ציפי שוחט, מסמר העונה: נעמי פורטיס ניסתה להתפשר, ולא הצליחה, באתר הארץ, 7 ביוני 2011 מי אנחנו, באתר "עונת התרבות בירושלים" נעמי בלוך פורטיס, פוסט בדף פייסבוק של "להב פיתוח מנהלים", 12 ביוני 2011 ראיון עם נעמי בלוך פורטיס, לשעבר מנהלת מקצועית של תוכנית ניהול תרבות ואמנות, באתר "להב פיתוח מנהלים" האנשים | צוות מקודשת, באתר הארגון
הר קינג (אנטארקטיקה, הרי טולה)

הר קינג (באנגלית: Mount King) הוא הר בקצה המזרחי של הרי טולה בארץ אנדרבי, באזור מזרח אנטארקטיקה שבאנטארקטיקה (בשטח שאוסטרליה טוענת לריבונות עליו כחלק מהטריטוריה האנטארקטית האוסטרלית). בבסיסו של הר קינג מצוי ראשו של קרחון ביוור. גובהו של ההר 1,425 מטרים מעל פני הים. פסגתו של ההר חלקה (אינה מחודדת). הר קינג התגלה ומופה בדצמבר 1958, על ידי מחלקת מזחלות הכלבים של משלחת המחקר האוסטרלית הלאומית לאנטארקטיקה בפיקודו של ג'י. ט. קנוקי ( G.A. Knuckey). ההר נקרא על שמו של פיטר וו. קינג (Peter W. King), קצין רדיו בתחנת מוסון בעונת המחקר 1957–1958, וחבר במחלקת מזחלות הכלבים של משלחת המחקר האוסטרלית לאנטארקטיקה. הר קינג באתר הגאזט האנטארקטי של ממשלת אוסטרליה הר קינג באתר הגאזט האנטארקטי המשווה SCAR של ממשלת אוסטרליה מידע למטפסים על ההר תחזית מזג אוויר עדכנית ארוכת טווח (לפי גבהים) עבור הר קינג גאזט השמות האנטארקטיים הרשמי של ארצות הברית מידע גאוגרפי והיסטורי
פרוליביתריום

פרוליביתריום (שם מדעי: Prolibytherium; מילולית: "בהמה עתיקה לובית") הוא סוג של מכפיל פרסה נכחד ממעלי הגירה הקרוב לג'ירפיים, אשר חי במהלך המיוקן לפני 16.9-15.97 מיליון שנה. המאובנים שלו התגלו בפקיסטן ובצפון אפריקה בלוב ובמצרים. התגלו בסוג זה 2 מינים: Prolibytherium fusus - התגלה ב-2016 Prolibytherium magnieri - התגלה ב-1961 יונק מוזר זה היה בעל דמיון לשיוותריום מהפליסטוקן. הוא היה בעל גוף דומה לאוקפי אשר הגיע לגובה 1.8 מטר והזכרים היו בעלי דו-צורתיות זוויגית עם מבנה קרניים מוזרות ביותר שבצורתם דמו לעלים רחבים ושטוחים שרוחבם עד 35 ס"מ. הנקבות לעומתם היו בעלות קרניים דומות לאלה של ג'ירף. לא ברור אם קרניים אלה היו קבועות או שנשרו כל שנה בדומה לקרני איילים. תחילה שייכו אותו לצד השיוותריום למשפחת הג'ירפיים, אך כיום מתארים אותו כבן למשפחה אחרת - קלימקוכרטיים - להם מבנה קרניים עתיקות יותר, הקרובה לג'ירפיים ושייכת לעל-משפחה ג'ירפואיים (Giraffoidea). בעבר שייכו אותו למשפחת הפלאומרכיים. מדיה וקבצים בנושא פרוליביתריום בוויקישיתוף פרוליביתריום, באתר GBIF (באנגלית)
הר קינג

האם התכוונתם ל... הר קינג (אנטארקטיקה, הרי טולה) – הר בהרי טולה שבאנטארקטיקה הר קינג (אנטארקטיקה, חצי האי האנטארקטי) – הר ברכס דאגלס בחצי האי האנטארקטי שבאנטארקטיקה הר קינג (ניו סאות' ויילס) – הר במדינת ניו סאות' ויילס שבאוסטרליה הר קינג (אוסטרליה המערבית) – הר במדינת אוסטרליה המערבית שבאוסטרליה הר קינג (קולומביה הבריטית) – הר בהרי הרוקי הקנדיים, בפארק הלאומי יוהו, בפרובינציית קולומביה הבריטית שבקנדה. פסגת קינג פסגת קינגס רכס קינג
קלימקוכרטיים

קלימקוכרטיים (שם מדעי: Climacoceratidae) היא משפחה נכחדת של מכפיל פרסה מקבוצת הפקוריים, הקרובה לג'ירפיים שהשתייכה לעל-משפחת הג'ירפואידים. משפחה זו התקיימה רק במהלך המיוקן. הם התקיימו באפריקה וחלק מאירואסיה וכנראה חיו בערבות עשב. חלק מהסוגים במשפחה זו נחשבים לעיתים לג'ירפיים, עקב מבנה גוף דומה. מרבית בני המשפחה דמו לאוקפי או אפילו לאנטילוקפרה בעל קרניים קצרות כמו לג'ירף או בעלות כיסוי עבה על ראשם, דמוי-קרניים שלא ברור אם היה קבוע או נשר כל שנה בדומה לקרני איילים. הם היו צמחוניים שניזונו מעלים. משפחה זו הוגדרה ב-1978 בידי ויליאם ד' המילטון, אשר החשיב אותה לקרובה לג'ירפיים ושייכת לעל-משפחה Giraffoidea, לצד האנטילוקפריים. Climacoceras דיסקוקריס (Discokeryx) Orangemeryx פרוליביתריום (Prolibytherium) Propalaeoryx Nyanzameryx Sperrgebietomeryx Canthumeryx? מדיה וקבצים בנושא קלימקוכרטיים בוויקישיתוף קלימקוכרטיים, באתר האנציקלופדיה של החיים (באנגלית) קלימקוכרטיים, באתר GBIF (באנגלית)
Step Back in Time: The Definitive Collection

Step Back in Time: The Definitive Collection (בעברית: לחזור בזמן: האוסף הגמור) הוא אלבום הלהיטים הרביעי של הזמרת-יוצרת האוסטרלית קיילי מינוג. אלבום הלהיטים יצא לאור ב-28 ביוני 2019, על ידי חברת התקליטים BMG Rights Management. האלבום הגיע למקום הראשון במצעד האלבומים הבריטי. אלבום הלהיטים יצא במגוון רחב של פורמטים כגון: תקליטור, תקליט וקלטת שמע. אלבום הלהיטים כולל להיטים שונים של מינוג מכל הזמנים בתוספת סינגל חדש בשם "New York City". שיר אשר נכתב עבור אלבומה Golden, אך לבסוף לא נכלל בו. השיר יצא לאור כסינגל הראשון והיחיד מתוך אלבום הלהיטים ב-3 במאי 2019. האלבום הגיע לראש מצעד האלבומים של אוסטרליה והממלכה המאוחדת. ב-22 בנובמבר 2019, יצאה גרסה מורחבת של אלבום הלהיטים. מידע על האלבום Step Back in Time: The Definitive Collection באתר MusicBrainz האלבום Step Back in Time: The Definitive Collection באתר Discogs האלבום Step Back in Time: The Definitive Collection באתר יוטיוב Step Back in Time: The Definitive Collection, נבדק ב-2019-12-13 Official Albums Chart Top 100 | Official Charts Company, www.officialcharts.com (באנגלית) Kylie Minogue announces new greatest hits album, www.officialcharts.com (באנגלית) Kylie Minogue - Step Back In Time: The Definitive Collection - 2 Cd's - Saraiva, www.saraiva.com.br Kylie Minogue Performs Unreleased Dance Jam 'New York City,' Covers 'Islands In the Stream' at Stunning Gig, Billboard New York City by Kylie Minogue (באנגלית בריטית), נבדק ב-2019-12-13 australian-charts.com - Kylie Minogue - Step Back In Time - The Definitive Collection, australian-charts.com "British album certifications – Kylie Minogue – Step Back in Time - The Definitive". British Phonographic Industry. Retrieved 18 August 2019. Select albums in the Format field. Select Gold in the Certification field. Type Step Back in Time - The Definitive in the "Search BPI Awards" field and then press Enter.
הטור של פולין

הטור של פולין (בפולנית: Wyścig Dookoła Polski; באנגלית: Tour de Pologne) הוא מרוץ אופני כביש מפולין בדרג הוורלד טור שנערך לראשונה בשנת 1928. עד שנת 1952 המרוץ התרחש באופן אקראי ולא רציף, אך מאז השנה הזו הוא הפך לשנתי. עד 1993, המרוץ היה לרוכבים חובבים בלבד. המרוץ נוסד בשנת 1928 באורך של 1,500 ק"מ ורכבו בו עשרות רחובות מקומיים, פליקס וויצ'ק ממועדון בידגושץ' ניצח בו. כמו שאר המרוצים העולמיים, בתקופת מלחמת העולם השנייה המרוץ לא התקיים, הוא חזר בגרסה מחודשת בשנת 1947, וסטאניסלאב גרז'לק המקומי ניצח. בעשרות השנים הראשונות בהן התקיים רוב המנצחים היו מקומיים (כמו שאר מרוצי האופניים הוותיקים מהמאה ה-20). אך דווקא בטור של פולין המנצח הזר הראשון הגיע יחסית מוקדם, בשנת 1949 עם פרנצ'סקו לוקאטלי האיטלקי. המנצח הזר השני הגיע 11 שנים מאוחר יותר, זה היה רוג'ר דירקר הבלגי. המנצח הצרפתי הראשון במרוץ היה לורן בורשאר, בשנת 2002. בשנת 2005 המרוץ עלה לדרג UCI ProTour (כיום UCI World Tour). הדרגה הגבוהה ביותר של מרוצי האופניים המקצועיים. אף על פי שהמרוץ מתאים יותר לפנצ'רים ולמטפסים, בשנת 2011 ניצח בו הספרינטר פטר סאגאן לאחר שגם ניצח שני קטעים במרוץ. ב-5 באוגוסט 2019, במהלך הקטע ה-3 (בו ניצח פסקל אקרמן) מת ביורג למברכט לאחר שהתרסק כתוצאה מדום לב ופגע בבטון. גם במהדורה של 2020 המרוץ עלה לכותרות עקב תאונה קשה, כאשר בקטע הראשון פאביו יאקובסן נחסם על ידי בן ארצו דילן חרונבייחן, עף מעבר למתרסי המסלול ונפצע קשה, עיקר פציעותיו של יאקובסן היו בגולגולת שלו, הוא היה שרוי בקומה יומיים אך בהמשך התייצב והשתפר מצבו. ביקורת קשה נמתחה על מארגני המרוץ, גם בגלל מתרסי המסלול וגם בגלל שספרינט הסיום היה בירידה והרוכבים הגיעו בו למהירויות של מעל 80 קמ"ש. מדיה וקבצים בנושא הטור של פולין בוויקישיתוף אתר האינטרנט הרשמי של הטור של פולין (בפולנית) הטור של פולין, ברשת החברתית פייסבוק הטור של פולין, ברשת החברתית אינסטגרם טור פולין 2011, באתר ProCyclingStats.com
The Abbey Road Sessions

The Abbey Road Sessions (באנגלית: סשני אבי רוד) הוא אלבום אוסף של הזמרת-יוצרת האוסטרלית, קיילי מינוג. אלבום האוסף יצא לאור ב-24 באוקטובר 2012, על ידי חברת התקליטים פרלופון רקורדס. מתוך האלבום יצאו שני סינגלים. האלבום הגיע למקום השני במצעד האלבומים הבריטי. אלבום האוסף הופק בעיקר על ידי סטיב אנדרסון וקולין אליוט. אלבום האוסף הוא אלבום תזמורת אשר מכיל שירים בולטים של מינוג לאורך השנים בגרסה שונה לחלוטין מהגרסה המקורית. כל שירי האלבום הוקלטו מחדש באולפני אבי רוד בלונדון (מהם נגזר שם האלבום) בגרסת תזמורת המשלבת גיטרות, תופים, פסנתר ומיתרים. בנוסף לכך, הוקלט אלבום האוסף במהלך נובמבר 2011. מהאלבום יצאו שני סינגלים: "Flower", שיר מקורי אשר נכתב במקור ב-2007, והגרסה המחודשת לשיר "On a Night Like This". האלבום קיבל ביקורות חיוביות מרוב מבקרי המוזיקה אשר טענו כי ההקלטות היו העבודה הקולית הטובה ביותר של מינוג אך חלק מתחו ביקורת על השימוש שלה במוזיקת תזמורת. עם יציאתו נכנס האלבום ל-40 העליונים במדינות כמו אוסטרליה, אירלנד, שווייץ, צרפת וניו זילנד. בבריטניה האלבום הגיע למקום השני ואף זכה למעמד זהב עם מכירות של 235 אלף עותקים. מינוג קידמה את האלבום על ידי הופעות חיות עם שירי האלבום. מידע על האלבום The Abbey Road Sessions באתר MusicBrainz מידע על האלבום The Abbey Road Sessions באתר AllMusic האלבום The Abbey Road Sessions באתר Discogs האלבום The Abbey Road Sessions באתר יוטיוב Kylie Minogue - On A Night Like This, Discogs (באנגלית) Kylie* - Flower, Discogs (באנגלית) Kylie Minogue | full Official Chart History | Official Charts Company, www.officialcharts.com BPI. "The Abbey Road Sessions". BPI. Retrieved 17 March 2019. Why is everyone going orchestral at the moment?, www.officialcharts.com (באנגלית)
The Best of Kylie Minogue

The Best of Kylie Minogue (בעברית: הטוב ביותר של קיילי מינוג) הוא אלבום הלהיטים השלישי של הזמרת-יוצרת האוסטרלית, קיילי מינוג. אלבום הלהיטים יצא לאור ב-28 במאי 2012, על ידי חברת התקליטים EMI, לציון 25 שנות פעילות. האלבום הגיע למקום ה-11 במצעד האלבומים הבריטי. אלבום הלהיטים מכיל בתוכו להיטים של קיילי מינוג מתחילת הקריירה שלה ועד צאת אלבום הלהיטים עצמו, בדומה לאלבומי להיטים קודמים שלה. בניגוד לאלבומים קודמים שלה, אלבום להיטים זה לא כלל שירים או סינגלים חדשים. עם יציאתו, זכה אלבום הלהיטים לביקורות חיוביות, אשר שיבחו את בחירת השירים שייצגו את השנים המאוחרות יותר בקריירה של מינוג, אך מתחו ביקורת על כך שלא היה ייצוג מספק לשירים הישנים יותר שלה. האלבום הגיע למקום ה-11 בבריטניה ול-40 העליונים בצ'כיה, אירלנד, סקוטלנד וספרד. בשנת 2019, יצא אלבום ההמשך Step Back in Time: The Definitive Collection, אשר כלל שירים נוספים בנוסף לשירים שכבר נמצאים באלבום הלהיטים הזה. מידע על האלבום The Best of Kylie Minogue באתר MusicBrainz מידע על האלבום The Best of Kylie Minogue באתר AllMusic האלבום The Best of Kylie Minogue באתר Discogs Best of Kylie Minogue, 19 ביוני 2012, נבדק ב-2019-12-13 {{citation}}: (עזרה) The Best Of Kylie Minogue, 2012-05-30, נבדק ב-2019-12-13 Official Albums Chart Top 100 | Official Charts Company, www.officialcharts.com (באנגלית) Kylie Minogue - The Best Of Kylie Minogue, Discogs (באנגלית) ČNS IFPI, hitparada.ifpicr.cz Kylie* - Step Back In Time (The Definitive Collection), Discogs (באנגלית)
מוראד עריף

מוראד עריף (באזרית: Murad Arif; נולד ב-27 בספטמבר 1981 בסומגאיט, אזרבייג'ן) הוא מלחין וזמר אזרי. בין השנים 1987–1998 סיים את לימודיו התיכוניים ולאחר מכן סיים תואר ביחסים כלכליים בינלאומיים באוניברסיטה הכלכלית של אזרבייג'ן. מוראד עריף החל לכתוב שירים בשנת 2008. בנוסף למוזיקה, הוא גם מחבר את המילים לשיריו. בשנים 2002 - 2005 עבד כדי ג'יי בתחנת 'רדיו חלל'. משנת 2005 ועד 2007 ב-ITV ורדיו İTV. שימש כאחד הפרשנים הראשיים באירוויזיון 2006. בשנים 2007 - 2008 עבד כעורך בהפקה של M - Group. משנת 2008 עד 2010 שימש כמנהל המוזיקלי, מנהל השידורים ומנחה במספר פרויקטים ב-LiderTV. הוא מחבר שירים עבור זמרים ומבצעים אזרים פופולריים כמו נטוון חביבי, אלנארה חלילובה, אגיון קיזימובה, איאז גאסימוב, כיאם ניסנוב, סידה אלקפרזאדה, ומשמש גם כמפיק המוזיקלי של כיאם ניסנוב. בשנת 2009, הגיע שירו "Sevdiyini soyle" ("הודה באהבה") בביצועו של נטוון חביבי, למקום הראשון בתחרות "Baki Geceleri" ("לילות באקו"). בשנת 2011 ייצג הזמר נטוון חביבי את אזרבייג'ן בתחרות שירים של מבצעים צעירים מארצות דוברות טורקית "טורקצביזון מוזיק פסטיבל 2011" שהתקיימה בעיר דניזלי עם שירו של מוראד "טיירר" ("מטוסים"). באותה שנה נכלל שירו "איסטנבול" באלבום "Bosphorus night −4" ("לילות בוספורוס", המהדורה הרביעית) בטורקיה על ידי הדי ג'יי הטורקי הפופולרי סואט אטשדאגי, שכלל גם רמיקסים לשירים של כוכבי פופ טורקיים מפורסמים. מוראד עריף, ברשת החברתית פייסבוק מוראד עריף, ברשת החברתית אקס (טוויטר) מוראד עריף, ברשת החברתית אינסטגרם מוראד עריף, סרטונים בערוץ היוטיוב מוראד עריף, באתר MusicBrainz (באנגלית) מוראד עריף, באתר Yandex.Music (ברוסית) מוראד עריף, באתר Discogs (באנגלית) Мурад Ариф: «Мечтаю сказать в следующем году — Welcome Europe» Мурад Ариф: «У меня для Севды Алекперзаде есть еще много „сумасшедших“ идей» Итоги музыкального конкурса «Бакинские ночи» оказались весьма неожиданными Türkçevizyon-2011 пройдет в Денизли с 13 по 18 июня TÜRKÇEVIZYON MUSIC FESTIVAL PROGRAMME REVEALED Певица Натаван Хабиби заявит о себе в тюркском мире (אורכב 02.08.2011 בארכיון Wayback Machine) Песня «İstanbul» композитора Мурада Арифа принесла невиданный успех в Турции (אורכב 10.08.2011 בארכיון Wayback Machine)
דג שחור קטן

דג שחור קטן (בפרסית: ماهی سیاه کوچولو) הוא ספר ילדים ידוע בשפה הפרסית שנכתב על ידי סמד בהרנגי. הספר נחשב באופן נרחב לאלגוריה פוליטית, ונאסר באיראן שלפני המהפכה. מלבד סיפורו הבולט, האיורים המקוריים לספר של פרשיד מת'קאלי קיבלו את פרס האנס כריסטיאן אנדרסן בשנת 1974 על "תרומותיו המתמשכות" כמאייר ילדים. תרגומים שונים של הספר התפרסמו במספר מדינות. התרגום האחרון של הספר באנגלית ראה אור בשנת 2015 עם איוריו המקוריים. הסיפור מסופר מנקודת מבטה של דגה מבוגרת המדברת אל 12,000 ילדיה ונכדיה. היא מתארת את מסעו של דג שחור קטן שמשאיר מאחוריו את מקום הולדתו הבטוח בנחל ויוצא להרפתקה בעולם הגדול. הדרך מובילה את הדג הקטן אל המפל ולאורך הנהר אל הים. לאורך הדרך, הדג פוגש כמה דמויות מעניינות, ביניהן לטאה ידידותית ושקנאי רשע. עם חוכמה ואומץ, הדג מגיע רחוק והסיפור מסתיים בכך שהדג השחור הקטן משמש דוגמה לאחרים. באפריל 2015, התרגום החדש של "דג שחור קטן" מאת אזיתה ראסי עם איורי המקור עטור הפרסים שלו זכה לראשונה ברשימת עשרת ספרי הילדים המובילים של דייוויד קאדג'י ניובי עבור "הגרדיאן". פרס האנס כריסטיאן אנדרסן על איורים מאת פרשיד מת'קאלי (1974) פרס גרפי ראשון, יריד ספרי ילדים בינלאומי השישי בבולוניה לאיורים של פרשיד מת'קאלי (1968) תעודת כבוד, הביאנלה לאיור של ברטיסלבה, צ'כוסלובקיה, לאיורים של פרשיד מת'קאלי (1968) "The Little Black Fish That Created Big Waves", Negar Esfandiary, BBC Radio 4, 25 August 2011 "HCAA Winners 1956-2014". אורכב מ-המקור ב-2015-05-24. נבדק ב-2015-05-23. [1] (הקישור אינו פעיל, ספטמבר 2016) "David Cadji Newby's top 10 quests in children's books", David Cadji-Newby 2 April 2015
ויל סולומון

ויל סולומון (באנגלית: William "Will" James Solomon; נולד ב-20 ביולי 1978 בהרטפורד, קונטיקט) הוא כדורסלן עבר אמריקאי ששיחק בעמדת הרכז. קבוצתו האחרונה הייתה A S SALE מהליגה המרוקאית הבכירה. בעבר שיחק בין היתר בהפועל ירושלים, במכבי תל אביב ובפנרבחצ'ה אולקר, ואף בליגת ה-NBA. לאחר ההצלחה היחסית לה זכה באוניברסיטת קלמסון(אנ'), החליט סולומון לנסות את מזלו בליגה הטובה בעולם ונרשם לדראפט ה-NBA בשנת 2000. סולומון נבחר בדראפט במספר 33 בסיבוב השני, על ידי קבוצת ונקובר גריזליס שעברה לאחר מכן לעיר ממפיס וכך הפכה לממפיס גריזליס. סולומון שיחק בקבוצה בעונת 2001, ובמשך 62 משחקים השיג ממוצעים של 5.2 נקודות למשחק וסכום של 321 נקודות כללי לעונה. בעונה שלאחר מכן העדיף סולומון לשחק כשחקן משמעותי בקבוצה אירופאית מאשר שחקן ספסל משני בליגת ה-NBA ועבר לשחק בקבוצת אריס סלוניקי, איתה זכה בגביע היורוקאפ צ'לנג'. בעונת 2003\2004 עבר לשחק בישראל, בהפועל ירושלים. הגעתו לירושלים הייתה מפתיעה למדי, לאור העובדה שסולומון היה לשחקן מבוקש בקיץ 2003. הוא נחת בהפועל לאחר שנחתך במהלך תקופת טרום העונה מקבוצה ספרדית, לאור חוקי הזרים הנוקשים בליגה הספרדית. הוא הוביל את הפועל ירושלים, תוך הפגנת יכולת מרשימה, להישג היסטורי וחסרת תקדים בדמות זכייה בגביע יול"ב. עונה לאחר מכן עבר סולומון לקבוצה הטורקית אפס פילזן, איתה זכה באליפות המדינה. בשנת 2005 הצטרף סולומון לאלופת אירופה, מכבי תל אביב. הוא החליף בתפקיד את רכזה הקודם של הקבוצה, הליטאי שארונאס יאסיקביצ'יוס. ההשוואה הבלתי נמנעת לקודמו, למרות הבדלי הסגנון הבולטים בין שניהם, לא היטיבה עם סולומון. במשחקים רבים הפגין סולומון חוסר יציבות וקבלת החלטות בעייתית, ולמרות מספר רב של משחקים בהם הפגין רמה גבוהה, לא שיחזר את רמת המשחק אותה הציג בעונות הקודמות. בקיץ 2006 הודיע סולומון כי לא ימשיך בקבוצה ולאחר מכן חתם בפנרבחצ'ה אולקר הטורקית. לאחר שעזב סולומון לליגה הטורקית, זכה עם פנרבחצ'ה-אולקר באליפות טורקיה לאחר שניצחו את אפס פילזן 0–4 בגמר הפלייאוף. גם בעונת 2007/2008 הוא זכה עם פנרבח'צה אולקר באליפות. בקיץ 2008 עזב את הקבוצה הטורקית וחזר ל-NBA לאחר שחתם על חוזה בשורות טורונטו ראפטורס. ב-19 בפברואר 2009 הועבר סולומון בטרייד מטורונטו אל הסקרמנטו קינגס. זמן קצר לאחר מכן הוא שוחרר מסקרמנטו, ובמרץ אותה שנה חזר לפנרבחצ'ה אולקר. בנובמבר הוא שוחרר מפנרבחצ'ה, לאחר תקרית משמעתית שהייתה לו בקבוצה. ב-8 באוגוסט 2010 חתם סולומון בהפועל ירושלים. מפתיחת העונה זכה להצלחה וסיים כמלך הסלים של הסיבוב המוקדם של היורוקאפ עם ממוצע של 20.8 נק' למשחק. בהמשך כשלה הקבוצה במשימתה להעפיל לשלב הבא ביורוקאפ ונקלעה לקשיים ולבעיית פציעות; במקביל חלה ירידה בהצלחתו של סולומון. נוצרו בינו לבין אנשים בקבוצה מספר תקריות משמעת, והגדולה בהן היא ציוץ ברשת החברתית המקוונת טוויטר כנגד מאמנו עודד קטש. את עונת 2012 החל סולומון בטלקום אנקרה הטורקית, אך בהמשכה עבר לקבוצת צ'רקסי מתחתית ליגת העל האוקראינית בכדורסל, שם הציג יכולת מרשימה והוביל את טבלת מלך הסלים [דרוש מקור]. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר היורוליג פרשתי כבר לפני חצי שנה, באתר www.israelhayom.co.il, ‏2020-04-22
קלאסיקת המבורג

קלאסיקת המבורג (בגרמנית: Cyclassics Hamburg, בתעתיק מדויק: סייקלאסיקס המבורג, רשמית לצורכי חסות: BEMER Cyclassics, בין השנים 1996–2005: HEW Cyclassics, בין השנים 2006–2015: Vattenfall Cyclassics – קלאסיקת ואטנפאל, בין השנים 2016–2019: EuroEyes Cyclassics – קלאסיקת יורו-אייס) היא מרוץ אופניים חד-יומי מגרמניה בדרג הוורלד טור שמתקיים מאז שנת 1996, אז נקרא "HEW Cyclassics". המרוץ מתקיים בהקפות סביב המבורג ומתאים לספרינטרים, שיאן הניצחונות במרוץ הוא אליה ויוויאני, שניצח שלוש פעמים ברציפות, בשנים 2017–2019. המרוץ נוסד בשנת 1996, בדרגה הנמוכה ביותר של מרוצי האופניים ונקרא "HEW Cyclassics", חברת חשמל מהמבורג (גר') הייתה הספונסר הראשי של המרוץ והוא נקרא בהתאם. המנצח במהדורה הראשונה של המרוץ היה רוסאנו בראסי האיטלקי. כחודש לאחר שניצח בטור דה פראנס ב-1997, ניצח במרוץ הרוכב הגרמני, יאן אולריך. כתוצאה מהעלייה בפופולריות של מרוצי הכביש בגרמניה, צורף המרוץ ב-1998 לסבב הגביע העולמי באופני כביש, שכלל את עשרת המרוצים החד-יומיים שנחשבו כחשובים ביותר באותה עת. ב-2001 ניצח אריק צאבל הגרמני, שניצח בהמשך הקריירה שלו שש פעמים בקטגוריית הנקודות בטור דה פראנס, לאחר ספרינט רב משתתפים. ב-2002, הספונסר של המרוץ התחלף לחברה השוודית ואטנפאל (אנ'), וב-2006 גם שונה שם המרוץ ל"קלאסיקת ואטנפאל". במהדורה הראשונה בשם החדש ב-2006 ניצח אוסקר פריירה הספרדי. ב-2008, כל שלושת הראשונים הגיעו מאותה המדינה (אוסטרליה). כאשר רובי מקיואן ניצח, מארק רנשו היה שני, ואלן הווארד דייוויס סגר את השלישייה הפותחת. טיילר פראר האמריקאי היה הרוכב הראשון לנצח פעמיים ברציפות (2009–2010). ב-2016 חברת "יורו אייס" (גר'), שהיא חברה גרמנית לטיפולי עיניים בלייזר, החליפה את ואטנפאל והפכה לספונסרית המרוץ החדשה. באותה שנה נאסר בואהני ניצח במרוץ, אך נפסל לאחר שחסם את קיילב יואן שקיבל את הניצחון במקומו. בשלוש השנים הבאות, אליה ויוויאני ניצח במרוץ והפך לרוכב היחיד עד כה שמנצח שלוש פעמים ברצף. לאחר שבשנים 2020 ו-2021 לא נערך המרוץ מפאת מגפת הקורונה בגרמניה, לקחה את החסות על המרוץ חברת BEMER Group. ב-2022 ניצח מרקו האלר הגרמני מתוך קבוצת בריחה של חמישה רוכבים וב-2023 ניצח מאדס פדרסן בספרינט רב משתתפים. מדיה וקבצים בנושא קלאסיקת המבורג בוויקישיתוף אתר האינטרנט הרשמי של קלאסיקת המבורג Vattenfall Cyclassics 2008